ml en ml ml en en en ml ml ml en ml en en en ml ml ml en ml ml en en ml en ml ml ml ml ml en en en en en ml en ml ml ml ml ml ml en en ml en ml ml en en ml en en en ml ml en ml ml ml ml ml en ml en ml ml en ml en ml en ml en ml en en ml en ml en ml ml en ml en ml en ml ml ml ml ml en en ml en ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml en en ml en ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml en ml ml ml ml ml en en ml en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
Showing posts with label സാമൂഹികം. Show all posts
മുഖം മൂടികള്‍ വോട്ടു ചെയ്യേണ്ടതില്ല: സുപ്രീം കോടതി.
മുഖം മൂടി പര്‍ദ്ദ ധരിക്കുന്ന മുസ്ലിം സ്ത്രീകള്‍ വോട്ടു ചെയ്യേണ്ടതില്ലെന്ന് സുപ്രീം കോടതി വിധിച്ചു. മുഴുവന്‍ മുഖവും കാണത്തക്ക വിധമുള്ള ഫോട്ടോ പതിച്ച തിരിച്ചറിയല്‍ കാര്‍ഡുകള്‍ നിര്‍ബന്ധമാക്കിയതിനെതിരെ നേരത്തെ മദ്രാസ് ഹൈക്കോടതി തള്ളിക്കളഞ്ഞ ഒരു കേസിന്റെ അപ്പീലില്‍ ആണി വിധി.
പരാതിക്കാരന്‍ കോടതിയില്‍ വാദിച്ചതിതായിരുന്നു. പുരുഷന്‍മാരായ തെരഞ്ഞെടുപ്പുദ്യോഗസ്ഥര്‍ മുഖം കാണാനിട വന്നാല്‍ മുസ്ലിം സ്ത്രീകളുടെ മത വികാരം വൃണപ്പെടും.
അങ്ങനെ വൃണപ്പെടുന്ന വികാരമുള്ളവര്‍ വോട്ടു ചെയ്യേണ്ടതില്ല എന്നു കോടതി.
"If you have such strong religious sentiments, and do not want to be seen by members of public, then do not go to vote. You cannot go with burqa to vote. It will create complications in identification of voters."
ഇന്‍ഡ്യയില്‍ മാത്രമല്ല അധികരികള്‍ ഈ പ്രാകൃത ആചാരത്തിനെതിരെ തിരിഞ്ഞിരിക്കുന്നത്. ഫ്രാന്‍സ് അവരുടെ പൊതു ജീവിതത്തില്‍ നിന്നും ഈ അനാചാരത്തെ ബഹിഷ്കരിക്കാന്‍ തീരുമാനിച്ചിരിക്കുന്നു. ഫ്രെഞ്ച് പ്രസിഡണ്ട് സര്‍ക്കോസി പറഞ്ഞത് ഈ വസ്ത്രം ഫ്രാന്സ് സ്വാഗതം ചെയ്യുന്നില്ല. പൊതു ജനങ്ങള്ക്ക് പ്രവേശനമുള്ള സ്ഥലങ്ങളില് മുഖം മറച്ചുള്ള ഒരു വസ്ത്രവും അനുവദിക്കില്ല എന്നതാണ്‌ അടുത്തിടെ പാര്‍ലമെന്റില്‍ അവതരിപ്പിക്കാന്‍ പോകുന്ന ഒരു നിയമത്തിന്റെ കാതല്‍.
ഫ്രാന്‍സ് ഉദ്ദേശിക്കുന്നത് മുഖം മൂടി പര്‍ദ്ദ ധരിക്കുന്ന സ്ത്രീക്ക് 750 യൂറോ പിഴ ഈടാക്കാനാണ്. സ്ത്രീയെ പര്‍ദ്ദ ധരിക്കാന്‍ പ്രേരിപ്പിക്കുന്ന പുരുഷന്‌ ഇരട്ടി പിഴയും.
2004 ല്‍ ഫ്രാന്‍സിലെ പബ്ളിക് സ്കൂളുകളില്‍ മുസ്ലിം കുട്ടികളുടെ തല മറയ്ക്കുന്ന സ്കാര്‍ഫ് നിരോധിച്ചിരുന്നു.
ഫ്രാന്‍സിനു പിന്നാലെ ഡെന്‍മാര്‍ക്കും ഇതു പോലെയുള്ള ഒരു തീരുമാനം എടുക്കാന്‍ പോകുന്നു. ഡെന്‍മാര്‍ക്ക് പ്രധാനമന്ത്രി ലാര്‍സ് റസ്മുസ്സെന്‍ പറഞ്ഞതിപ്രകാരം. ക്ളാസ് മുറിയിലായാലും ജോലി സ്ഥലത്തായാലും മുന്നിലുള്ളവരെ നോക്കി സംസാരിക്കുന്ന ഒരു തുറന്ന ജനാധിപത്യ രാജ്യമാണ് ഡെന്മാര്ക്ക്
അതുകൊണ്ട് ഇതുപോലെയുള്ള ഒരു തുണി ഡാനീഷ് സമൂഹത്തില്‍ വേണ്ട.
Email ThisBlogThis!Share to TwitterShare to FacebookShare to Pinterest
ഇരുണ്ട യുഗങ്ങളിലെ പ്രാകൃതവും ക്രൂരവുമായ ഒരു ശിക്ഷാവിധി അടുത്തനാളില്‍ സോമാലിയയില്‍ നടപ്പാക്കപ്പെട്ടു. ഇസ്ലാമിക് ശരിയയുടെ അടിസ്ഥാനത്തില്‍ 48 വയസുള്ള മൊഹമ്മദ് അബൂബേക്കര്‍ ഇബ്രാഹിം എന്നായാളെ കല്ലെറിഞ്ഞു കൊന്നു. അയാള്‍ ചെയ്ത കുറ്റം വ്യഭിചാരം.
സോമാലിയയുടെ തലസ്ഥാനമായ മൊഗാദിഷുവിനു തെക്കു പടിഞ്ഞാറുള്ള അഫ്ഗോയെ എന്ന സ്ഥലത്താണീ ഹീന കര്‍മ്മം നടപ്പാക്കിയത്. ഗാമവാസികളെല്ലാം നോക്കി നില്‍ക്കേ നെഞ്ചോളം ആഴത്തിലുള്ള കുഴിയില്‍ ഇട്ടു മൂടിയാണി കൃത്യം നിര്‍വഹിക്കപ്പെട്ടത്.
വ്യഭിചാര കര്‍മത്തില്‍ പങ്കാളിയായ സ്ത്രീക്ക് 100 ഹദ്ദടി നല്‍കാനും ഇസ്ലാമിക കോടതി വിധിച്ചു. ആ സ്ത്രീ വിവാഹിത അല്ലാത്തതുകൊണ്ടാണ്‌ 100 ഹദ്ദടിയില്‍ അവസാനിപ്പിച്ചത്. വിവാഹിത ആയിരുന്നെങ്കില്‍ മൊഹമ്മദിനോടൊപ്പം കല്ലെറിഞ്ഞ് കൊല്ലപ്പെടാനുള്ള ഭാഗ്യം അവര്‍ക്കും കിട്ടിയേനെ.
ഇതില്‍ അഭിപ്രായവ്യത്യാസമുള്ളവരുമായി നടന്ന ഏറ്റുമുട്ടലില്‍ മൂന്നു പേര്‍ വെടി വച്ചും കൊല്ലപ്പെട്ടു.
Email ThisBlogThis!Share to TwitterShare to FacebookShare to Pinterest
എരുമയും പോത്തും പിന്നെ ഹിന്ദു മതവും
ലോകത്തവശേഷിക്കുന്ന ഏക ഹിന്ദു രാജ്യമാണ്‌ നേപ്പാള്‍. ഇന്‍ഡ്യയുടെ അതിര്‍ത്തിയോടു ചേര്‍ന്നു കിടക്കുന്ന ബരിയപ്പൂര്‍ എന്ന ഗ്രാമത്തില്‍ എല്ലാ അഞ്ചുവര്‍ഷം കൂടുമ്പോഴും ഒരുത്സവം നടക്കുന്നുണ്ട്. 10 ലക്ഷത്തോളം ആളുകള്‍ പങ്കെടുക്കുന്ന ആ ഉത്സവം നേപ്പാളിലെ വലിയ ഉത്സവങ്ങളില്‍ ഒന്നാണ്. ഗാധിമായി എന്ന ഹിന്ദു ദൈവത്തെ പ്രീതിപ്പെടുത്താനായി 250000 മൃഗങ്ങളെ ബലിയര്‍പ്പിക്കുന്ന ചടങ്ങ് ആ ഉത്സവത്തിന്റെ പ്രത്യേകതയും.
നവംബര്‍ 24 നാണ്‌ ഈ വര്‍ഷം ഈ ചടങ്ങു നടന്നത്. ഇതിന്റെ ചടങ്ങുകള്‍ ആരംഭിക്കുന്നത് ക്ഷേത്രത്തിനകത്ത് കുറച്ച് പക്ഷിമൃഗാദികളെ ബലിയര്‍പ്പിച്ചു കൊണ്ടാണ്. ആദ്യം ബലികൊടുക്കുന്നത് രണ്ട് എലികള്‍, അതിനു ശേഷം രണ്ട് പ്രാവുകള്‍, പിന്നീട് ഒരു പന്നി, ഒരു ആട് , അവസാനം ഒരു പൂവന്‍ കോഴി എന്നതാണ്‌ പാരമ്പര്യം.  ഇതു നടക്കുമ്പോള്‍ ഗാധിമായി നീണാള്‍ വാഴട്ടേ എന്ന് ജനങ്ങള്‍ ആര്‍പ്പു വിളിക്കും.
അതിനു ശേഷം ചുവന്ന പട്ട് തലയില്‍ ചുറ്റിയ, പ്രത്യേകം തെരഞ്ഞെടുക്കപ്പെട്ട 250 ആളുകളാണ്, രണ്ടര ലക്ഷം മൃഗങ്ങളെ കുക്രി കത്തികള്‍ എന്ന ഒരു പ്രത്യേക തരം കത്തി ഉപയോഗിച്ച് കഴുത്തു വെട്ടി ബലിയര്‍പ്പിക്കുന്നത്.  ആ ചടങ്ങിന്റെ ചിത്രങ്ങളാണു ചുവടെ.
ഇതിനു സമാനമായ ഒരു ബലിയര്‍പ്പണം നടക്കുന്നത് മുസ്ലിങ്ങളുടെ ഹജ് കര്‍മ്മത്തോടനുബന്ധിച്ചാണ്. അത് എല്ലാ വര്‍ഷവും ആവര്‍ത്തിക്കുന്നു. അപ്പോള്‍ ആയിരക്കണക്കിനു മൃഗങ്ങളെ ബലിയര്‍പ്പിക്കുന്നു.
പ്രാകൃത നൂറ്റാണ്ടുകളില്‍ നടന്ന ഈ ഭീകരമായ ആചാരങ്ങള്‍ പരിഷ്കൃത യുഗത്തിലും നടക്കുന്നു എന്നതാണ്, വിചിത്രമായ കാര്യം.
Email ThisBlogThis!Share to TwitterShare to FacebookShare to Pinterest
Labels: പ്രതികരണം, സാമൂഹികം, ഹൈന്ദുമതം.
Wednesday, 18 November 2009
2006 ഫെബ്രുവരി 27 ന്, സുപ്രീം കോടതി മുല്ലപ്പെരിയാര്‍ വിഷയത്തില്‍ ഒരു വിധി പ്രസ്താവിച്ചു അതേക്കുറിച്ചുള്ള റിപ്പോര്‍ട്ടാണ് താഴെ.
IT was a bitter pill that the Supreme Court prescribed for Kerala on February 27 by ordering it to allow Tamil Nadu to raise the maximum storage level of the 111-year-old Mullaperiyar dam from 136 feet to 142 feet. In effect, the court sanctioned the diversion of more water to Tamil Nadu from the Mullaperiyar, a river that originates and ends in Kerala, but had been, by a quirk of history, hogged by Tamil Nadu ever since its remarkable trans-basin diversion (through the construction of a masonry dam, a tunnel and a canal cut through the watershed) by the British rulers of India in 1895.
2009 നവംബര്‍ 9ന്, സുപ്രീം കോടതി മറ്റൊരു വിധി പ്രസ്താവിച്ചു. അതേക്കുറിച്ചുള്ള റിപ്പോര്‍ട്ടാണ്, ചുവടെ
SC refers Mullaperiyar case to constitutional bench.
New Delhi: The Supreme Court has referred the Mullaperiyar case to a five-member constitutional bench and allowed Kerala government to go ahead with the construction of a new dam.
The Apex court made this order while hearing Tamil Nadu's petition against the dam safety law passed by the Kerala Government.
മുല്ലപ്പെരിയാറിന്റെ ഉയരം 136 അടിയില്‍ നിന്നും 142 അടിയായി ഉയര്‍ത്താന്‍ അനുവദിച്ച സുപ്രീം കോടതിക്കു തന്നെ ഇതിന്റെ ഗൌരവം പിടി കിട്ടി.
മുല്ലപ്പെരിയാറിനേ സംബന്ധിച്ച ഏറ്റവും പുതിയ റിപ്പോര്‍ട്ട് തികച്ചും ആശങ്കാജനകമാണ്.
ജലനിരപ്പ് 135 അടിയായതോടെ മുല്ലപ്പെരിയാര്‍ അണക്കെട്ടിന്റെ ചോര്‍ച്ച കൂടി. മൂന്നിടത്തു കൂടി പുതുതായി ചോര്‍ച്ചയുണ്ടായിട്ടുണ്ടെന്ന് മുല്ലപ്പെരിയാര്‍ സ്പെഷല്‍ സെല്‍ മേധാവി എം.കെ പരമേശ്വരന്റെ നേതൃത്വത്തിലുള്ള സംഘം ഇന്നലെ കണ്ടെത്തി.
പതിനെട്ടാം ബ്ളോക്കില്‍ രൂക്ഷമായ ചോര്‍ച്ചയുള്ളതായി സംഘം ചൊവ്വാഴ്ച കണ്ടെത്തിയിരുന്നു. പത്തൊമ്പതാം ബ്ളോക്കില്‍ ഡാമിന്റെ മധ്യഭാഗത്തായി 120 അടിക്കു മുകളിലുള്ള ചോര്‍ച്ച ഗുരുതരമാണ്.
ജലനിരപ്പ് കൂടുന്നതിന് അനുസരിച്ച് അണക്കെട്ടിന്റെ സ്ഥിതി കൂടുതല്‍ മോശമാകുകയാണെന്ന് എം.കെ പരമേശ്വരന്‍ അഭിപ്രായപ്പെട്ടു. ഇറിഗേഷന്‍ ചീഫ് എന്‍ജിനിയര്‍ പി.ലതിക, സുപ്രണ്ടിംഗ് എന്‍ജിനിയര്‍ രാധാമണി തുടങ്ങിയവരും സംഘത്തിലുണ്ടായിരു.
കേരളം കുറച്ച് ഭീതിയോടെയും കുറച്ച തമാശയോടെയും കാണുന്ന ഒരു വിഷയമാണ്. മുല്ലപ്പെരിയാര്‍.  അതിപ്പോള്‍ വലിയ ഒരു നിയമ പ്രശ്നത്തിലേക്കും നീണ്ട നിയമ യുദ്ധത്തിലേക്കും പോകുകയാണ്. ഇപ്പോള്‍ ഭരണഘടന ബഞ്ച് അതിന്റെ വിവിധ വശങ്ങള്‍ പരിശോധിക്കാന്‍ പോകുന്നു.
വര്‍ഷങ്ങളായി തമിഴ് നാടിന്റെ താല്‍പ്പര്യങ്ങള്‍ മാത്രമാണ്, കേന്ദ്ര സര്‍ക്കാരും, സുപ്രീം കോടതിയും മാറി മാറി വന്ന കേരള സര്‍ക്കാരുകളും സംരക്ഷിച്ചു കൊണ്ടിരുന്നത്.
ഈ വിഷയത്തില്‍ കേരള ജനതയുടെ സുരക്ഷയെ ഗൌരവത്തോടെ കണ്ട ഒരു രാഷ്ട്രീയ നേതാവേ ഉള്ളു. സഖാവ് വി എസ് അച്യുതാനന്ദന്‍. അദ്ദേഹത്തിന്റെ തളരാത്ത സമര വീര്യത്തിനു ഫലം കണ്ടു തുടങ്ങി. ഇതു വരെ  കേരളത്തിനെതിരെ മുഖം തിരിച്ചു നിന്ന, അല്ലെങ്കില്‍ മുഖ തിരിച്ചു നിര്‍ത്തപ്പെട്ട കേന്ദ്ര സര്‍ക്കാരും സുപ്രീം കോടതിയും ഇപ്പോള്‍ കേരളത്തിന്റെ ഉത്ഖണ്ഠകള്‍ പങ്കു വയ്ക്കാന്‍ ആരംഭിച്ചു. അതിന്റെ ലക്ഷണമാണ്, അടുത്തിടെ സുപ്രീം കോടതി ഈ വിഷയം ഭരണഘടന ബഞ്ചിന്റെ തീരുമാനത്തിനു വിട്ടത്. പക്ഷെ കേരളത്തിലെ മുഖ്യധാരാ മാദ്ധ്യമങ്ങള്‍ മിക്കതും വി എസിന്റെ പങ്ക് തമസ്കരിച്ചു. ചിലരൊക്കെ കേരളത്തിനു വേണ്ടി ഒരു വക്കീല്‍ ഹജരാകാത്തതിനാണു പ്രാധാന്യം നല്‍കിയതും. വി എസ് എന്ന വ്യക്തിയുടെ നിശ്ചയ ധാര്‍ഡ്ഡ്യം മാത്രമാണ്, കാര്യങ്ങള്‍ ഇവിടെ വരെ എത്തിച്ചത്.
മുല്ലപ്പെരിയാര്‍ അണക്കെട്ട് 1886 ല്‍ നിര്‍മ്മിച്ചതാണ്. മഡ്രാസ് പ്രസിഡന്‍സി ഭരിച്ചിരുന്ന ബ്രിട്ടീഷ്കാര്‍ തിരുവിതാം കൂര്‍ മഹാരാജാവിനെ ഭീഷണിയിലൂടെ നിര്‍ബന്ധിച്ച് 999 വര്‍ഷത്തേക്ക് പാട്ടത്തിനെടുത്ത സ്ഥലത്താണീ അണക്കെട്ട് നിര്‍മ്മിച്ചത്. 1864 ലാണ്, ഈ അണക്കെട്ടിന്റെ രൂപരേഖ തിരുവിതാംകൂര്‍ മഹാരാജാവ് വിശാഖം തിരുനാളിനു സമര്‍പ്പിച്ചത്. തിരുവിതാംകൂറിന്റെ താല്‍പ്പര്യത്തിനു ഹാനികരമാണെന്നു കണ്ട് നീണ്ട 22 വര്‍ഷക്കാലം അദ്ദേഹം അതിനെ എതിര്‍ത്തു. അതില്‍ കൂടുതല്‍ അദ്ദേഹത്തിനു‍ പിടിച്ചു നില്‍ക്കാനായില്ല. അവസാനം അദ്ദേഹത്തിനു വഴങ്ങേണ്ടി വന്നു. എന്റെ രക്തം കൊണ്ടാണു ഞാനിതില്‍ ഒപ്പിടുന്നത് എന്നു പറഞ്ഞാണദ്ദേഹം ആ കരാറില്‍ ഒപ്പിട്ടത്. തമിഴ്നാട്ടിലെ ചില ജില്ലകളില്‍ ജലസേചനത്തിനു വേണ്ടിയായിരുന്നു അത്.  ഏക്കറിന്, 5 രൂപ എന്ന  തുച്ഛമായ സംഖ്യായിരുന്നു പാട്ടമായി നിശ്ചയിച്ചത്.
1932 ല്‍ ഈ വെള്ളത്തില്‍ നിന്നും വൈദ്യുതി ഉത്പദിപ്പിക്കണമെന്ന നിര്‍ദ്ദേശം മഡ്രാസ് സര്‍ക്കാര്‍ മുന്നോട്ടു വച്ചു. പക്ഷെ തിരുവിതാം കൂര്‍ എതിര്‍ത്തതു കൊണ്ട് അത് ആര്‍ബിട്രേഷനു വിട്ടു. അവിടെ തിരുവിതാംകൂറിന്റെ ഭാഗം വാദിച്ചത് അന്ന്  അറ്റോര്‍ണി ജെനറലായിരുന്ന സി പി രാമസ്വാമി അയ്യര്‍ ആയിരുന്നു. പിന്നീട് അമ്പയറുടെ തീരുമാനത്തിനു വിട്ട ആ കേസില്‍ തിരുവിതാം കൂറിനു വേണ്ടി ശക്തിയുക്തം വദിക്കുകയും ജയിക്കുകയും ചെയ്തു ഈ തമിഴ് നാട്ടുകാരന്‍. പിന്നീട് തിരുവിതാംകൂര്‍ ദിവാനായ ഇദ്ദേഹത്തിനു തിരുവിതാം കൂറിനോടുണ്ടായിരുന്ന പ്രതിബദ്ധത പിന്നീട് കേരളത്തില്‍ നിന്നും എം പിമാരായും മന്ത്രിമാരായും ഡെല്‍ഹിയില്‍ സുഖവാസത്തിനു പോയ ആര്‍ക്കും ഉണ്ടായിട്ടില്ല എന്നത് വേദനാജനകമായ വസ്തുതയാണ്.
ഇന്‍ഡ്യ സ്വാതന്ത്രയായതിനു ശേഷം തമിഴ് നാട് വെള്ളം കൊണ്ടു പോകുന്നത് തുടര്‍ന്നു. അതു മാത്രമല്ല കരാറിലെ പ്രധാന വ്യവസ്ഥ ലംഘിച്ച്, 1959 മുതല്‍ ‍ ഈ വെള്ളത്തില്‍ നിന്നും അവര്‍ വൈദ്യുതി ഉത്പ്പാതിപ്പിച്ച് കൂടുതല്‍ പണമുണ്ടാക്കി. ബ്രിട്ടീഷ് സര്‍ക്കാരിന്റെ കരാറുകളെല്ലാം കേന്ദ്ര സര്‍ക്കാരില്‍ നിഷിപ്തമാക്കിയപ്പോഴും ഈ കരാര്‍ മാത്രം തമിഴ് നാടിന്റെ കാര്യസ്തതയില്‍ വിട്ടു കൊടുത്തു. അവിടെ തുടങ്ങി തമിഴ് നാടിന്റെ ധാര്‍ഷ്ട്യം.
1970 ല്‍ കേരളവും തമിഴ് നാടും ചേര്‍ന്ന് ഈ കരാര്‍ പുതുക്കിയെന്നത് അതിലേറേ ആശ്ചര്യജനകമാണ്. ഈ അണക്കെട്ടിന്റെ പ്രായമോ ബലമോ തമിഴ് നാടിന്റെ അത്യാഗ്രഹമോ കണക്കിലെടുക്കാതെ കേരള സര്‍ക്കാര്‍ അത് യതൊരു വിധ ചര്‍ച്ചയോ അന്വേഷണമോ ശാസ്ത്രീയ വിലയിരുത്തലോ കൂടാതെ പുതുക്കി തമിഴ് നാടിന്റെ  അന്യായമായ അവകാശങ്ങള്‍ അംഗീകരിച്ചു കൊടുത്തു.  കേരളത്തിന്റെ ചരിത്രത്തിലെ ഏറ്റവും നല്ല മുഖ്യമന്ത്രി എന്നു ചിലരൊക്കെ വിശേഷിപ്പിക്കുന്ന  സി അച്ചുതമേനോനായിരുന്നു അന്ന് ഭരണ സാരഥി.
കുമ്മായം കൊണ്ടുണ്ടാക്കിയ ഈ അണക്കെട്ടില്‍ 1979 ല്‍ വിള്ളലുകള്‍ പ്രത്യക്ഷപ്പെട്ടപ്പോള്‍ മാത്രമാണ്, കേരളത്തിന്റെ കണ്ണു തുറന്നത്. അന്ന് കേന്ദ്രത്തില്‍ നിന്നയച്ച ഒരു കമ്മീഷന്‍ നടത്തിയ പഠനത്തിന്റെ വെളിച്ചത്തില്‍ അണക്കെട്ടിലെ വെള്ളത്തിന്റെ ലെവല്‍ 136 അടി ആക്കി കുറയ്ക്കാന്‍ ശുപാര്‍ശ ചെയ്തു. അറ്റകുറ്റപ്പണികള്‍ നടത്തി അണക്കെട്ടിനു ബലം വരുത്തിയ ശേഷം ഉയരം പരമാവധി 152 അടിയായി ഉയര്‍ത്താമെന്നും അവര്‍ പറഞ്ഞു.
അണക്കെട്ടിലെ വെള്ളം 136 അടിയായി കുറച്ചതുകൊണ്ട് 1980നും 2000 ത്തിനുമിടയില്‍ തമിഴ് നാടിന്, 40000 കോടി നഷ്ടമുണ്ടായി എന്നതാണു തമിഴ്നാടിന്റെ വാദം. അത് ഭാഗികമായി ശരിയാണെങ്കില്‍ പോലും കേരളത്തിനര്‍ഹതപ്പെട്ട വെള്ളം കൊണ്ട് തമിഴ് നാടുണ്ടാക്കുന്ന കൊള്ള ലാഭം എത്രയാണെന്നൂഹിക്കാന്‍ പറ്റും.
തമിഴ് നാട് വെള്ളത്തിന്റെ ലെവല്‍ ഉയര്‍ത്താനായി പരിശ്രമം പിന്നെയും തുടര്‍ന്നു. 2000 ലാണ്, കേരളം ബ്രിട്ടീഷുകാര്‍ ഉണ്ടാക്കിയ പാട്ടക്കരാറിന്റെ നിയമപരമായ നില നില്‍പ്പിനേപ്പറ്റി സംശയിച്ചു തുടങ്ങിയത്. അന്നുമുതല്‍ ഇക്കാര്യത്തില്‍ കൂടുതല്‍ ശ്രദ്ധ ചെലുത്താനും ആരംഭിച്ചു.
വി എസ് അച്യുതാനന്ദന്‍ പ്രതിപക്ഷ നേതാവായപ്പോള്‍ മറ്റു പല വിഷയങ്ങളും പോലെ അദ്ദേഹം ആത്മാര്‍ത്ഥമായി ഈ വിഷയത്തിലും ഇടപെട്ടു.
തമിഴ് നാട് ഈ വിഷയത്തെ വൈകാരികമായി മാത്രമേ സമീപിച്ചുള്ളു. തമിഴ് നാട്ടിലെന്നും വരള്‍ച്ചയായിരുന്നു. കേരളത്തിലെ വെള്ളം ഉപയോഗിച്ച് അവര്‍ വരണ്ട പ്രദേശങ്ങളൊക്കെ ഫല ഭൂയിഷ്ടമാക്കി. പക്ഷെ കേരളത്തിലെ ജനങ്ങളുടെ സുരക്ഷിതത്വം അവര്‍ ഒരിക്കല്‍ പോലും കാര്യമാക്കിയില്ല. പുതിയ ഒരണക്കെട്ടു നിര്‍മ്മിച്ച് തുടര്‍ച്ചയായി വെള്ളം നല്‍കാമെന്നു പറഞ്ഞിട്ടും അവര്‍ അതിനു സമ്മതിക്കുന്നില്ല.
2001ല്‍ തമിഴ് നാട് സുപ്രീം കോടതിയെ സമീപിച്ചു. അന്ന് സുപ്രീം കോടതി കേന്ദ്ര സര്‍ക്കാരിനോട് ഇക്കാര്യത്തില്‍ മധ്യസ്ഥത വഹിക്കാന്‍ ആവശ്യപ്പെട്ടു. അന്നു ഭരിച്ചിരുന്നത് എന്‍ ഡി എ ആയിരുന്നു. തമിഴ് നാട്ടിലെ ഭരണകക്ഷിയായിരുന്ന ഡി എം കെ കേന്ദ്ര സര്‍ക്കാരില്‍ അംഗവും. അന്നു എന്‍ ഡി എ നിയമിച്ച ടെക്നിക്കല്‍ കമ്മിറ്റി സമ്മര്‍ദ്ദഫലമായി തമിഴ് നാടിനനുകൂലമായ ഒരു നിലപാടെടുത്തു. 2001ല്‍ ആ കമ്മിറ്റി നാടിനനുകൂലമായി അണക്കെട്ടിന്റെ ഉയരം കൂട്ടാമെന്ന ഒരു റിപ്പോര്‍ട്ടും  സമര്‍പ്പിച്ചു.
ഈ വിധി കേരളത്തിലെ രാഷ്ട്രീയക്കാരെ അസാധാരണമാം വിധം ഒരുമിപ്പിച്ചു. ഇക്കാര്യം ചര്‍ച്ച ചെയ്യാന്‍ കേരള അസംബ്ളിയുടെ ഒരു പ്രത്യേക സമ്മേളനം ​നടത്താനും തീരുമാനിച്ചു. ആ സമ്മേളനത്തില്‍ കേരളത്തിലെ അണക്കെട്ടു സുരക്ഷയേ സംബന്ധിച്ച് ഒരു നിയമം കേരള നിയമസഭ പാസാക്കി.  അന്നു പാസാക്കിയ നിയമം അസാധുവാക്കണമെന്ന് തമിഴ്  നാട് സുപ്രീം കോടതിയില്‍ ആവശ്യപ്പെട്ടു.
ഇതിനിടയില്‍ കേന്ദ്ര വനം വകുപ്പ് പുതിയ അണക്കെട്ടിനുള്ള സര്‍വ്വേ നടത്താന്‍ കേരളത്തിനനുമതി നല്‍കി. ആവേശം മുതലെടുക്കാനായി ജയലളിതയും രംഗത്തിറങ്ങി. അവര്‍ പറഞ്ഞു, കേരളം മുല്ലപ്പെരിയാറില്‍ അണ കെട്ടുന്നത് ചൈന ബ്രഹ്മപുത്രയില്‍ അണകെട്ടുന്നതിനു തുല്യമാണ്. ചൈന അണകെട്ടുന്നതിനെ എതിര്‍ക്കാന്‍ ഇന്‍ഡ്യക്ക് അവകാശമുള്ളതുപോലെ തമിഴ് നാടിനും മുല്ലപ്പെരിയാറില്‍ അണക്കെട്ടുന്നത് എതിര്‍ക്കാനുള്ള അവകാശമുണ്ട്. അതിന്റെ വെളിച്ചത്തില്‍ കരുണാനിധി കേന്ദ്ര സര്‍ക്കാരിനുള്ള പിന്തുണ പിന്‍വലിക്കണം.
തമിഴ് നാട് നല്‍കിയ കേസില്‍ സുപ്രീം കോടതി അവരുടെ അവശ്യം നിരാകരിച്ചു എന്നു മാത്രമല്ല, പുതിയ അണക്കെട്ടു നിര്‍മ്മിക്കാനാവശ്യമായ സര്‍വേ കേരളത്തിനു നടത്താമെന്നും വിധിച്ചു. കേരളത്തിന്റെ സുരക്ഷയെക്കുറിച്ചുള്ള ഉത്ഖണ്ഠ സുപ്രീം കോടതിക്ക് ശരിയായ അര്‍ത്ഥത്തില്‍ ബോദ്ധ്യപ്പെട്ടു.
ഭരണഘടന ബഞ്ചിന്റെ പരിഗണനക്ക് സമര്‍പ്പിക്കേണ്ട വിഷയങ്ങളില്‍ പ്രധാനപ്പെട്ടത് മൂന്നു വിഷയങ്ങളായിരിക്കണം.
1. കാലഹരണപ്പെട്ട അണക്കെട്ടിനു പകരം പുതിയ അണക്കെട്ടു പണിയുക.
2. 999 വര്‍ഷത്തേക്കുള്ള പാട്ട വ്യവസ്ഥ എടുത്തുമാറ്റുക. ഇത്ര നീണ്ടകാലത്തേക്ക് പാട്ടത്തിനു നല്‍കുന്ന വ്യവസ്ഥ, ആധുനിക കാലഘട്ടത്തിനു യോജിച്ചതല്ല. ഇന്‍ഡ്യന്‍ Civil Procedure Code ലെ Act 14 പ്രകാരം പരിധിയില്ലാത്ത കരാറുകള്‍ നില നില്‍ക്കുന്നതല്ല.
3.മറ്റൊന്നു തുച്ഛമായ പാട്ട സംഘ്യയാണ്. ആധുനിക കാലത്തിനു യോജിച്ച പാട്ട സംഘ്യ ഏര്‍പ്പെടുത്തുക.
Posted by kaalidaasan at 15:38 37 comments: Links to this post
Email ThisBlogThis!Share to TwitterShare to FacebookShare to Pinterest
Labels: മുല്ലപ്പെരിയാര്‍, രാഷ്ട്രീയം, സാമൂഹികം
Tuesday, 10 November 2009
ഇന്‍ഡ്യ സ്വാതന്ത്ര്യം നേടിയിട്ട് 62 വര്‍ഷങ്ങളായി. ഇത്രയും കാലം അധികാരത്തിലിരുന്ന എല്ലാ അണ്ടനും അടകോടനും മുറതെറ്റാതെ ചെയ്യുന്ന ഒരു നേര്‍ച്ചയാണ്, ആദിവാസികള്‍ക്കും ഗിരി വര്‍ഗ്ഗക്കാര്‍ക്കും വേണ്ടി രണ്ടു തുള്ളി മുതല കണ്ണീര്‍ പൊഴിക്കുക എന്നത്. ഇപ്പോഴത്തെ അടകോടനും അത് ചെയ്തു.
ഇക്കഴിഞ്ഞ നവംബര്‍ നാലാം തീയതി ആദിവാസികളുടെ പ്രശ്നങ്ങളേപ്പറ്റി ചര്‍ച്ച ചെയ്യാന്‍ സംസ്ഥാന മുഖ്യമന്ത്രിമാരുടെയും ആദിവാസി വകുപ്പ് മന്ത്രിമാരുടെയും ഒരു സമ്മേളനം നടന്നു. അവിടെ പ്രധാനമന്ത്രി മന്‍ മോഹന്‍ സിംഗ് ഒരു പ്രഖ്യപനം നടത്തി. അദ്ദേഹത്തിന്റെ വാക്കുകള്‍ ഇവയാണ്.
There has been a systemic failure in giving tribals a stake in the modern economic processes. The alienation built over decades is now taking a dangerous turn. We must change our ways of dealing with tribals. We have to win the battle for their hearts. Administrative machinery in some of such areas is either weak or virtually non-existent, the heavy hand of criminal justice system has become a source of harassment and exploitation and over the years, a large number of cases have been registered against the tribals, whose traditional rights were not recognized by earlier forest laws. Systematic exploitation and social and economic abuse of our tribal communities can no longer be tolerated.
വളരെ ശക്തമായ വരികള്‍ ഇല്ലേ? പക്ഷെ അത് വെറും കാപട്യമെന്നു തിരിച്ചറിയാന്‍ എത്ര പേര്‍ക്കാകും?
2004 ല്‍ പ്രധാനമന്ത്രിയായ ശേഷം അദ്ദേഹമൊരു പ്രസംഗത്തില്‍ പറഞ്ഞു, ഇന്‍ഡ്യയിലെ 161 ജില്ലകള്‍ മാവോയിസ്റ്റുകളുടെ ശക്തി കേന്ദ്രങ്ങളാണെന്ന്. ഇപ്പോള്‍ ആഭ്യന്തര മന്ത്രി പറയുന്നു 235 ജില്ലകളില്‍ മാവോയിസ്റ്റുകള്‍ ശക്തരാണെന്ന്. സാമ്പത്തിക വളര്‍ച്ചയോടൊപ്പം ഇന്‍ഡ്യ മാവോയിസ്റ്റ് വളര്‍ച്ചയിലും മുന്നിലാണിപ്പോള്‍.
ഇന്‍ഡ്യന്‍ ധനകാര്യ വകുപ്പ് മന്ത്രിക്കസേരയിലും ​ പ്രധാനമന്ത്രിക്കസേരയിലും ഒരു ദശബ്ദത്തോളം അമര്‍ന്നിരുന്ന ഈ കാപട്യം ഒരു സാമ്പത്തിക വിദഗ്ദ്ധന്‍ എന്നാണറിയപ്പെടുന്നത്. ആ വ്യക്തി ഇതുപോലെ വിലപിക്കുന്നതു കാണുമ്പോള്‍ ഇദ്ദേഹത്തിന്റെ ഊതി വീര്‍പ്പിച്ച വൈദഗ്ദ്ധ്യത്തിന്റെ മേല്‍ ഒരു കരിനിഴല്‍ വീഴുന്നു.
നക്സലൈറ്റുകളും മാവോയിസ്റ്റുകളും ‍ ഇന്‍ഡ്യയുടെ പഴുത്തൊലിക്കുന്ന വൃണം അനാവരണം ചെയ്തു. പ്രധാനമന്ത്രിക്ക് അത് കണ്ടില്ലെന്നു നടിക്കാനാകില്ല.
നവംബര്‍ അഞ്ചാം തീയതി റാഞ്ചിയില്‍, ആയിരക്കണക്കിന് ആദിവാസികള്‍ ഒരു പ്രതിക്ഷേധ പ്രകടനം നടത്തി. പക്ഷെ അത് വാര്‍ത്തയായില്ല. അവര്‍ അമ്പും വില്ലും ഉപയോഗിച്ചായിരുന്നു പ്രകടനം ​നടത്തിയിരുന്നെങ്കില്‍ അത് വലിയ വാര്‍ത്തയാകുമായിരുന്നു. അങ്ങനെ വരുന്നവര്‍ക്ക് എളുപ്പത്തില്‍ കുത്താനൊരു ചാപ്പ നമ്മുടെ മുഖ്യധാര മാദ്ധ്യമങ്ങള്‍ക്കും ഭരണ കക്ഷിയായ കോണ്‍ഗ്രസിനും ഉണ്ട്. മാവോയിസ്റ്റ് അല്ലെങ്കില്‍ നക്സല്‍.
ഝാര്‍ഖണ്ഡിലെ മുന്‍ മുഖ്യമന്ത്രിയാണ്, മധു കോഡ. ഇപ്പോള്‍ അദ്ദേഹത്തിനെതിരെ ഒരു കേസുണ്ട്. കുറ്റം 4000 കോടി രൂപാ അദ്ദേഹം അനധികൃതമായി സമ്പാദിച്ചു എന്നും. കേസ് ചാര്‍ജ് ചെയ്തപ്പോഴേക്കും അദ്ദേഹം ആശുപത്രിയെ അഭയം പ്രാപിച്ചു. ആദിവാസിയായാലും അല്ലെങ്കിലും ജന പ്രതിനിധിയായാല്‍ കുറെ അധികം ആളുകള്‍ ഇതുപോലെ പണം സമ്പാദിക്കുന്നു. പണം സമ്പാദിക്കാന്‍ അറിയാത്തവര്‍ മന്‍ മോഹന്‍ സിംഗിനേപ്പോലെ ആദിവാസികള്‍ക്ക് വേണ്ടി മുതല ക്കണ്ണീര്‍ പൊഴിക്കുന്നു. മറ്റു ചില ഭീകരന്‍മാര്‍ ആദിവാസികളെ വെല്ലു വിളിക്കുന്നു. അതു പോലത്തെ ഒരു സത്വമാണ്, ഇന്‍ഡ്യയുടെ കോര്‍പ്പറേറ്റ് മാഫിയ മന്ത്രി ചിദംബരം ചെട്ടി. കഴിഞ്ഞ തെരഞ്ഞെടുപ്പില്‍ 3000 വോട്ടുകള്‍ക്ക് പരാജയപ്പെട്ടു എന്ന് മാദ്ധ്യമങ്ങള്‍ റിപ്പോര്‍ട്ട് ചെയ്ത ചിദംബരം ചെട്ടി ഒരു അത്ഭുതപ്രവര്‍ത്തിയിലൂടെ ജയിച്ച് കേന്ദ്ര ആഭ്യന്തര മന്ത്രിയും ആയി. അദ്ദേഹം കുറച്ചു നാളുകള്‍ക്ക് മുമ്പ് പറഞ്ഞു, മാവോയിസ്റ്റുകളും നക്സലുകളുമാണ്, ഇന്‍ഡ്യ ഇന്ന് നേരിടുന്ന ഏറ്റവും വലിയ പ്രശ്നം.
ഗോപാല്‍ കൃഷ്ണ പിള്ള കേരള കേഡറില്‍ ഉണ്ടായിരുന്ന ഐ എ എസ് ഉദ്യോഗസ്ഥനായിരുന്നു. കേന്ദ്ര ഡെപ്യൂട്ടേഷനില്‍ പോയ അദ്ദേഹം അവിടെ ആഭ്യന്തര വകുപ്പ് സെക്രട്ടറിയാണിപ്പോള്‍. അടുത്തിടെ അദ്ദേഹം ഒരു പ്രസ്താവന നടത്തി. ഇന്‍ഡ്യയിലെ മാവോയിസ്റ്റുകള്‍ക്ക് ചൈനയില്‍ നിന്നും ആയുധം കിട്ടുന്നു എന്നാണാ പ്രസ്താവന. അദ്ദേഹം പറഞ്ഞ വാക്കുകള്‍ ഇതാണ്. ഇടത്തരം ആയുധങ്ങള്‍ വളരെ അധികം നിര്‍മ്മിച്ചു വില്‍ക്കുന്നവരാണു ചൈനക്കാര്‍. മവോയിസ്റ്റുകള്‍ക്ക് ആയുധം കിട്ടുന്നത് അവരില്‍ നിന്നാണെന്ന് എനിക്ക് തീര്‍ച്ചയുണ്ട്. പക്ഷെ അതിന്, അദ്ദേഹം തെളിവുകള്‍ ഒന്നും നല്‍കിയിട്ടില്ല. കൂടുതല്‍ വിവരങ്ങള്‍ അറിയണമെങ്കില്‍ അത് മാവോയിസ്റ്റുകളോടു ചോദിക്കണം എന്നാണദേഹം പറഞ്ഞത്.
ഇതിനു മുമ്പ് ഈ പിള്ള, ഇന്‍ഡ്യയിലെ മവോയിസ്റ്റുകള്‍ക്ക് നേപ്പാളിലെ മാവോയിസ്റ്റുകളുമായി ബന്ധമുണ്ടെന്നു പറഞ്ഞിട്ടുണ്ട്. അതിനും വ്യക്തമായ തെളിവുകള്‍ ഇല്ലെന്നും അദ്ദേഹം പറഞ്ഞിരുന്നു.
ഇതിനിടെ മറ്റൊന്നു സംഭവിച്ചു. നേപ്പാളി മവോയിസ്റ്റ് നേതാവ് പ്രചണ്ധ പറഞ്ഞു, ഞങ്ങള്‍ക്ക് ഇന്‍ഡ്യയിലെ മവോയിസ്റ്റുകളുമയി യതൊരു ബന്ധവുമില്ല.
സത്യമെന്നു തോന്നിക്കുന്ന ചില ഊഹാപോഹങ്ങള്‍ പിള്ള പറഞ്ഞതിന്റെ കാരണമെന്തായിരിക്കാം? ദലൈ ലാമയുടെ തവാങ് സന്ദര്‍ശനം മാത്രമാണോ ഇതു പിന്നില്‍?
എന്താണിപ്പോള്‍ നക്സലുകളും മാവോയിസ്റ്റുകളും ചെട്ടിയുടെയും പിള്ളയുടെയുമൊക്കെ ഉറക്കം കെടുത്തുന്നത്? നാലഞ്ചു പതിറ്റണ്ടുകളായി അവര്‍ ഇവിടെ തന്നെ ഉണ്ടായിരുന്നു.
കഴിഞ്ഞ കുറെ വര്‍ഷങ്ങളായി നമ്മള്‍ കേള്‍ക്കുന്ന ഒരു പല്ലവിയാണ്, ഇന്‍ഡ്യ വന്‍ശക്തിയാകാനുള്ള പേറ്റു നോവിലൂടെ കടന്നു പോകുന്നു, എന്ന്. അതിന്റെ പടിവാതിലില്‍ എത്തി നില്‍ക്കുന്നു, ഇനി പൊന്നു തമ്പുരാന്‍ അമേരിക്ക കനിഞ്ഞ് ആ മുദ്ര കൂടി ചാര്‍ത്തിത്തന്നാല്‍ മതി എന്നൊക്കെ ഉള്ള ഉഡായിപ്പുകളില്‍ പരിപൂര്‍ണ്ണമായും വിശ്വസിക്കുന്നതു കൊണ്ടായിരിക്കാം, ട്വിറ്റര്‍ മന്ത്രി ദിവസം ഒരു ലക്ഷം രൂപാ ചെലവഴിച്ച് ആര്‍ഭാടമായിത്തന്നെ ജീവിക്കാന്‍ ആരംഭിച്ചത്.
ചിദംബരം ചെട്ടി ഈയിടെ നാനി പാല്‍ക്കിവാല ലക്ചര്‍ നടത്തിയപ്പോള്‍ അഭിപ്രായപ്പെട്ടത് ഇങ്ങനെ If the Naxalites accuse elected governments of capitalism, land grabbing, exploiting and displacing tribal people, what prevents them from winning power through elections and reversing current policies?
ചെട്ടിയേപ്പോലുള്ള പണച്ചാക്കുകള്‍ ആണെതിരാളികളെങ്കില്‍, മാവോയിസ്റ്റുകള്‍ക്ക് ഒരു തെരഞ്ഞെടുപ്പിലും ജയിക്കാന്‍ പറ്റിയെന്നു വരില്ല. അത് മനസില്‍ വച്ചായിരിക്കാം ഇദ്ദേഹം മാവോയിസ്റ്റുകളെ മത്സരിച്ചു ജയിച്ച് വ്യവസ്ഥിതി മാറ്റാന്‍ വെല്ലുവിളിച്ചത്.
അദ്ദേഹം ചോദിച്ച ചോദ്യത്തിന്, ഉത്തരം തരുന്നത് നേപ്പാളാണ്. നേപ്പാളിലേപ്പോലെ മവോയിസ്റ്റുകള്‍ തെരഞ്ഞെടുപ്പിലൂടെ അധികാരം പിടിച്ചെടുക്കുന്ന അവസ്ഥ ഇന്‍ഡ്യയില്‍ വരാവുന്ന കാലാവസ്ഥയാണ്, ചെട്ടിയും മറ്റും കൂടി സൃഷ്ടിച്ചെടുക്കാന്‍ ശ്രമിക്കുന്നത്.
ചിദംബരം ചെട്ടി ഇന്‍ഡ്യയിലെ ബുദ്ധിജീവി സമൂഹത്തോടൊരു ചോദ്യം ചോദിച്ചു. “Are you a Naxal Sympathizer?” ഇത് പണ്ട് ബുഷിന്റെ പ്രസിദ്ധമായ “Either you are with us or you are with them” എന്ന പ്രസ്താവനയെ ഒര്‍മ്മിപ്പിക്കുന്നു.
തമിഴ് നാട്ടിലെ ഒരു ചെട്ടിയാര്‍ രാജകുടുംബത്തില്‍ നിന്നും വരുന്ന ചിദംബരം എന്ന വക്കീല്‍, ബ്രിട്ടീഷ് ഖനന ഭീമനായ Vedaanta Resources എന്ന സ്ഥാപനത്തെയും, തകര്‍ന്ന Enron എന്ന അമേരിക്കന്‍ സ്ഥാപനത്തെയും കേസുകളില്‍ പ്രതിനിധാനം ചെയ്തിരുന്നു. Vedaanta Resources ന്റെ board of directors ല്‍ അംഗമായിരുന്ന് വര്‍ഷം 70000 ഡോളറോളം ശമ്പളമായും വാങ്ങിയിരുന്നു. ലോകം മുഴുവന്‍ ഈ സ്ഥാപനത്തിന്റെ ചെലവില്‍ സഞ്ചരിക്കുകയും ചെയ്തിരുന്നു. തരം കിട്ടുമ്പേഴെല്ലാം ഇടതു പക്ഷ പ്രസ്ഥാനങ്ങളെ അവഹേളിക്കുന്നത് വിനോദമാക്കിയ ഇദ്ദേഹം നിസഹായതയില്‍ നിന്നാണതൊക്കെ പുലമ്പുന്നത് എന്നു മറ്റുള്ളവര്‍ക്ക് തോന്നാം.
പല പാര്‍ട്ടികളില്‍ അംഗമായിരുന്ന്  പല മന്ത്രിസഭകളില്‍ കഴിഞ്ഞ 25 വര്‍ഷക്കാലം മന്ത്രിയായി ഇന്‍ഡ്യ രാജ്യം ഭരിച്ചാതാണിദ്ദേഹം. ഇപ്പോള്‍ മന്‍ മോഹന്‍ സിംഗ് വിലപിക്കുന്നതിന്റെ നല്ല ഒരു പങ്ക് ഉത്തരവാദിത്തം ഇദ്ദേഹത്തിനുണ്ട്. കഴിഞ്ഞ രണ്ടു പതിറ്റാണ്ടു കൊണ്ട് ഇന്‍ഡ്യയിലെ കോടീശ്വരന്‍ മാരുടെ എണ്ണം കൂടുന്നതു കൊണ്ട് കോരിത്തരിച്ച ഈ കുലാക്ക്, ധനകാര്യ മന്ത്രി കസേരയില്‍ ഇരുന്ന് അവരുടെ വളര്‍ച്ച കണ്ട് ആനന്ദിക്കുകയായിരുന്നു. അപ്പോഴൊന്നും ഇന്‍ഡ്യയിലെ പാവങ്ങളേക്കുറിച്ച് എപ്പോഴെങ്കിലും ഓര്‍ക്കാന്‍ ഇദ്ദേഹത്തിനു നിര്‍ഭാഗ്യം ഉണ്ടായില്ല. ആഭ്യന്തര മന്ത്രിയായപ്പോള്‍ ഇന്‍ഡ്യയുടെ യധാര്‍ത്ഥ ചിത്രം ഇദ്ദേഹത്തിന്, ഏകദേശം പിടി കിട്ടി. ഇന്‍ഡ്യയിലെ 14 സംസ്ഥാനങ്ങളില്‍ മാവോയിസ്റ്റുകളും നക്സലുകളും അവഗണികാനാകാത്ത ശക്തിയാണ്. വന്‍ ശക്തിയാകാന്‍ പോകുന്ന ഇന്‍ഡ്യയില്‍ 50% ആളുകള്‍ ദാരിദ്ര്യ രേഖക്കു താഴെ ജീവിക്കുന്നു എന്നൊക്കെ ലോക ബാങ്കും ഐക്യരഷ്ട്ര സഭയും പറഞ്ഞപ്പോള്‍ ഇദ്ദേഹം വിഡ്ഡിച്ചിരി ചിരിച്ചു കൊണ്ട്, ഇന്‍ഡ്യയുടെ സമ്പത്ത് ഏതൊക്കെ വിദേശികള്‍ക്ക് എഴുതിക്കൊടുക്കണം എന്നു തല പുകഞ്ഞാലോചിക്കുകയായിരുന്നു.
ചിദംബരം ചെട്ടിയും മന്‍ മോഹന്‍ സിംഗും അവഗണിച്ച മനുഷ്യരെ മാവോയിസ്റ്റുകളും നക്സലുകളും റാഞ്ചിയെടുത്തു. ചിദംബരം ചെട്ടിയുടെ ശ്രേണിയിലുള്ളവര്‍ ഈ പാവങ്ങളുടെ പ്രശ്നങ്ങളും കൂടി കാണാനും അവ പരിഹരിക്കാനും ശ്രമിച്ചിരുന്നെങ്കില്‍ ഒരു മാവോയിസ്റ്റും ഇവരെ വശത്താക്കുമായിരുന്നില്ല.
അറിയപ്പെടുന്ന അമേരിക്കന്‍ ഭക്തന്‍മാരൊക്കെ ആണയിട്ടു പറയുന്നു, ചൈനയാണ്, ഇന്‍ഡ്യയുടെ മുഖ്യ ശത്രു എന്ന്. അതുകൊണ്ട് ഇന്‍ഡ്യ അമേരിക്കയോടടുക്കണം. മറ്റൊരു ഭക്തന്‍ പറഞ്ഞത് അമേരിക്ക പാകിസ്ഥാനെ ആക്രമിച്ച് ഇന്‍ഡ്യയുടെ വലിയ ഒരു പ്രശ്നം പരിഹരിക്കുമെന്നാണ്. സംഘപരിവാറിന്, മുസ്ലിം തീവ്രവാദികളാണ്, ഇന്‍ഡ്യയുടെ വലിയ പ്രശ്നം. ചൈന രണ്ടാമത്തെ പ്രശ്നം മാത്രം. കോണ്‍ഗ്രസുകാര്‍ക്ക് ചൈനയാണു പ്രശ്നം. രണ്ടുകൂട്ടരും പ്രശ്നം പരിഹരിക്കാന്‍ അമേരിക്കയുടെ നേരെയാണു നോക്കുന്നത്.
ചെട്ടിയും പിള്ളയും പേടിക്കുന്ന ഈ മാവോയിസ്റ്റുകള്‍ ഏതെങ്കിലും മത തീവ്രവാദികളല്ല. അവര്‍ പെട്ടെന്ന് ഉണ്ടായി വന്നതുമല്ല. പതിറ്റാണ്ടുകളായി അവര്‍ ഇവിടെ ഉണ്ടായിരുന്നു. അവര്‍ പ്രവര്‍ത്തിക്കുന്നത് പാര്‍ശ്വവത്ക്കരിക്കപ്പെട്ട ജനതയുടെ ഇടയിലാണ്. അവരുടെ അവകാശങ്ങള്‍ക്ക് വേണ്ടിയാണ്, നക്സലുകളും മാവോയിസ്റ്റുകളും സമരം നടത്തുന്നതും. മമത ബാനര്‍ജി നന്ദിഗ്രാമിലും സിംഗൂരും ഇവരോടൊത്താണു സായുധ സമരം ചെയ്തത്.
ഇങ്ങനെയുള്ള മവോയിസ്റ്റുകളെ എതിര്‍ക്കേണ്ടതെങ്ങനെ എന്നും അദ്ദേഹം അരുളിച്ചെയ്തു. കരസേനയും വായുസേനയും ഈ മാവോയിസ്റ്റുകളെ നേരിടണം.
തെരഞ്ഞെടുപ്പിനെ നേരിടാന്‍ കേന്ദ്ര സേന. നേതാക്കളെ സംരക്ഷിക്കാന്‍ കരിമ്പൂച്ചകള്‍. സാധാരണ മനുഷ്യരുടെ അവകാശങ്ങള്‍ക്ക് വേണ്ടി പോരാടുന്നവരെ കൊന്നൊടുക്കാന്‍ പട്ടാളവും വായു സേനയും. സാധാരണ മനുഷ്യരെ സംരക്ഷിക്കാനോ?
ഉദാരവത്കരണം, അഗോളവത്കരണം, വ്യവസായ വത്കരണം, സമ്പത്തിക വളര്‍ച്ച തുടങ്ങിയ കോര്‍പ്പറേറ്റ് ഉഡായിപ്പുകള്‍ക്കപ്പുറം ഇന്‍ഡ്യ ഇന്നും പിന്നാക്കാവസ്ഥയിലാണ്. പ്രത്യേകിച്ചും നാട്ടുമ്പുറങ്ങളില്‍. ആദിവാസി മേഖലകള്‍‍ തികച്ചും ശോചനീയം തന്നെ.
മലേറിയ എന്ന അസുഖത്തെ പ്രതിരോധിക്കാന്‍ കയ്യില്‍ ഖ്യുനിന്‍ ഗുളികയും ഡെറ്റോളും കൊണ്ടു നടക്കുന്ന ചത്തീസ്ഘറിലെ ആദിവാസി മാവോയിസ്റ്റാണ്, ഇന്‍ഡ്യന്‍ പോലീസിന്റെ ഭാഷയില്‍. മാവോയിസ്റ്റുകളെ വിളിക്കാന്‍ ചിദംബരം ചെട്ടി ഉപയോഗിക്കുന്ന വാക്കുകള്‍ Bandits എന്നും Criminals എന്നുമാണ്.
ഇതിനു മുമ്പും നക്സലുകള്‍ ആളുകളുടെ തല വെട്ടുകയും, വാഹനങ്ങളും സ്ഥാപനങ്ങളും ബോംബ് വച്ച് തകര്‍ക്കുകയും, ഉദ്യോഗസ്ഥരെയും രാഷ്ട്രീയക്കാരെയും ബന്ദികളാക്കുകയും, വധിക്കുകയും ചെയ്തിട്ടുണ്ട്. പിന്നെ എന്തുകൊണ്ടാണ്, പെട്ടെന്ന് നക്സലുകള്‍ ഇന്‍ഡ്യന്‍ രാഷ്ട്രീയത്തിന്റെ മുഖ്യധാരയിലെ ചര്‍ച്ചാ വിഷയം ആയി?
ഇതു വരെ ഈ വിഷയം ചര്‍ച്ച ചെയ്യാനുള്ള ആര്‍ജ്ജവവും ആത്മാര്‍ത്ഥതയും ആരും കാണിച്ചില്ല. രാജീവ് ഗാന്ധിയുടെ ഇഷ്ടക്കാരന്‍ എന്ന ലേബലില്‍ ആഭ്യന്തരമന്ത്രിയായ ശിവരാജ് പാട്ടീലിന്, ദിവസം നാലുനേരം വസ്ത്രം മാറുന്നതൊഴിച്ച് ഭരണം നടത്താനുള്ള ശേഷിയില്ലായിരുന്നു. അദ്ദേഹത്തെ നീക്കേണ്ടി വന്നപ്പോള്‍ ഒരു കാവ്യ നീതി പോലെ ആ മുള്‍ കിരീടം ചിദംബരം ചെട്ടിയുടെ തലയിലാണു പതിച്ചത്. വ്യവസായ ലോബിക്ക് ഇന്‍ഡ്യയുടെ സ്വത്തുക്കള്‍ തീറെഴുതി കൊടുക്കുന്നതുപോലെ എളുപ്പമല്ല ക്രമ സമാധാനം നിയന്ത്രിക്കുന്നതെന്ന് ഇപ്പോള്‍ ചെട്ടി ശരിക്കും മനസിലാക്കി. അതിന്റെ പരിണിത ഫലമാണ്, വിദേശ ഹസ്തം, ചൈന, നേപ്പാള്‍, ആയുധ സഹായം, ദേശ ദ്രോഹം, അക്രമം വികസനം, വന്‍ ശക്തി തുടങ്ങിയ പുലമ്പലുകള്‍. സംഘപരിവാരിനും കോണ്‍ഗ്രസിനും മറ്റെല്ലാ കമ്യൂണിസ്റ്റു വിരോധികള്‍ക്കും പെട്ടെന്നു ദഹിക്കുന്നതാണു ചൈന എന്ന ദിവ്യ ഔഷധം.
നക്സലുകളെ അടിച്ചമര്‍ത്തിയാലൊന്നും പ്രശ്നം പരിഹരിക്കപ്പെടില്ല. അതിന്റെ കാരണം, ചെട്ടിയും പിള്ളയും മറ്റസംഘ്യം ചെട്ടിമാരും പിള്ളമാരും പ്രശ്നമെന്താണെന്ന് മനസിലാക്കിയിട്ടും അത് പരിഹരിക്കാന്‍ ശ്രമിക്കുന്നില്ല എന്നതാണ്. ഭരണ യന്ത്രത്തിന്റെ ദയനീയ പരാജയമാണതു കാണിക്കുന്നത്. ഉയര്‍ന്ന തലം മുതല്‍ താഴെ തലം വരെ രാഷ്ട്രീയക്കാര്‍ വികസനത്തിനു ചെലവാക്കേണ്ട പണം തട്ടിയെടുക്കുന്നു. അതിന്റെ ഫലം ദാരിദ്ര്യം , തൊഴിലില്ലായ്മ, പരിസര മലിനീകരണം , രോഗങ്ങള്‍ , ആരോഗ്യ ശോഷണം , വിദ്യാഭ്യാസ നിഷേധം, കൃഷിഭൂമി ബലമായി വികസനം എന്ന ലേബലില്‍ കയ്യടക്കല്‍, കാടുകള്‍ വെട്ടി നശിപ്പിക്കല്‍, നദികളെ നശിപ്പിക്കല്‍ തുടങ്ങിയവയൊക്കെയാണ്. ഇതിനൊക്കെ ആക്കം കൂട്ടികൊണ്ട് ആഗോള വത്കരണം. ഇതെല്ലാം ചെട്ടിക്ക് അറിയാം. മന്‍ മോഹന്‍ സിംഗിനു വളരെ നന്നായി അറിയാം. പക്ഷെ ഇന്‍ഡ്യയിലെ ജന സാമാന്യത്തോടു പറയാനാകുമോ? ഇല്ല. അതിനു പിന്നില്‍ മറ്റൊരു കാരണമുണ്ട്. ഇവര്‍ രണ്ടുപേരും കോര്‍പ്പറേറ്റ് ലോബിയുടെ പിണിയാളുകളാണ്. കോര്‍പ്പറേറ്റ് ലോബിയുടെ കണ്ണുകള്‍ Red Corridor എന്നറിയപ്പെടുന്ന സ്ഥലങ്ങളിലുള്ള വിഭവങ്ങളിലാണ്. പല ബഹുരാഷ്ട്ര കുത്തകകളുമായി ഈ വിഭവങ്ങള്‍ ചൂഷണം ചെയ്യാനുള്ള കരാറുകളുടെ ധാരണാപത്രം തയ്യാറായിക്കഴിഞ്ഞു.
ഇതിന്റെയൊക്കെ പെരുമ്പറയാണ്, മന്‍ മോഹന്റെ മുതലക്കണ്ണീരും ചെട്ടിയുടെയും പിള്ളയുടെയും ഉദീരണങ്ങളും. മാവോ എന്ന പേരുണ്ടായാല്‍ ചൈനയെ വലിച്ചിഴക്കാന്‍ വളരെ എളുപ്പമാണ്. നേപ്പാളിലെ മാവോയിസ്റ്റു പ്രശ്നം ഉയര്‍ത്തിക്കാട്ടി ഇതിനു നല്ല വിപണനമൂല്യം ഉണ്ടാക്കിയെടുക്കുകയും ചെയ്യാം.
ആദിവാസികളെ നക്സലുകളായി ചിത്രീകരിച്ചാല്‍ സംഗതി കുറച്ചു കൂടെ എളുപ്പമാകും. ഒരു വെടിക്ക് രണ്ടു പക്ഷികള്‍. ചൈന ആയുധം നല്‍കുന്ന, നേപ്പാളിലെ മവോയിസ്റ്റുകളുമായി ബന്ധമുള്ള, ചൈനയുടെ നേതാവായ മാവോയുടെ പേരിലുള്ള ഈ ദേശ ദ്രോഹ പരിഷകളെ കരസേനയുടെയും വായുസേനയുടെയും സഹായത്തോടെ അടിച്ചമര്‍ത്തുക. Collateral Damage എന്ന കോര്‍പ്പറേറ്റ് ഓമനപ്പേരില്‍ ആദിവാസികളെ കൊന്നൊടുക്കാം. ബാക്കിയുള്ളവര്‍ ഒഴിഞ്ഞു പോകുകയും ചെയ്യും.   ആദിവാസികള്‍ ഒഴിഞ്ഞുപോയാല്‍ പിന്നെ ധാതു സമ്പുഷ്ടമായ വന മേഖലകള്‍ ഏത് വിദേശിക്കും എഴുതിക്കൊടുക്കാമല്ലോ.
ക്രിസ്തുമതം സ്വീകരിക്കുന്ന ആദിവാസികളെ സംഘപരിവാര്‍ വളരെ മുമ്പേ നക്സലുകളായി ചിത്രീകരിച്ചിട്ടുണ്ട്. ഇപ്പോള്‍ ഇന്‍ഡ്യയുടെ ആഭ്യന്ത്രമന്ത്രി തന്നെ അവരെ നക്സലുകളാക്കാന്‍ ശ്രമിക്കുന്നു, കോര്‍പ്പറേറ്റ് മാഫിയക്കു വേണ്ടി.
ചെട്ടിമാരുടെയും പിള്ളമാരുടെയും ബുദ്ധി അപാരം തന്നെ.
Posted by kaalidaasan at 21:41 45 comments: Links to this post
Email ThisBlogThis!Share to TwitterShare to FacebookShare to Pinterest
Labels: നക്സല്‍, മാവോയിസ്റ്റ്, രാഷ്ട്രീയം, സാമൂഹികം
Tuesday, 27 October 2009
1935 ഇന്‍ഡ്യന്‍ ചരിത്രത്തിലെ ഏറ്റവും പുരോഗമാത്മകമായ വര്‍ഷമാണ്. ആ വര്‍ഷമാണ്, ഇന്‍ഡ്യയുടെ ചരിത്രത്തിലെ ഏറ്റവും ഇരുണ്ട ഒരു താള്, കീറിമാറ്റപ്പെട്ടത്. സഹസ്രാബ്ദങ്ങളോളം ദൈവത്തിന്റെ മുഖം മറച്ചിരുന്ന അധാര്‍മ്മികതയുടെ തിരശീല അന്ന് വലിച്ചു മാറ്റിയതിന്റെ മുഴുവന്‍ ബഹുമതിയും തിരുവിതാംകൂര്‍ മഹാരാജവിനായിരുന്നു. അതിന്റെ അലകള്‍ ഭാരതം മുഴുവന്‍ അലയടിച്ചു. പക്ഷെ ആ അലമാലകളില്‍ നിന്നും മാറിനിന്ന ചില തുരുത്തുകളുണ്ടായിരുന്നു, മനുഷ്യരെയും ദൈവങ്ങളെയും കൊഞ്ഞനം കാണിച്ചു കൊണ്ട്.
ദൈവത്തിന്റെ ഏതെങ്കിലും അവയവത്തില്‍ നിന്നും ജനിക്കാന്‍ ഭാഗ്യം ലഭിക്കാതിരുന്ന കോടിക്കണക്കിനു മനുഷ്യര്‍ ക്ക് ദേവാലയത്തില്‍ പ്രവേശിക്കുന്നതൊനോ, ദൈവത്തിന്റെ പ്രതിമയെ ആരാധിക്കുന്നതിനോ അനുവദമുണ്ടായിരുന്നില്ല സഹസ്രാബ്ദങ്ങളോളം.
1935 ലെ ക്ഷേത്രപ്രവേശന വിളംബരത്തോടെ ഇന്‍ഡ്യയിലെ ഭൂരിഭാഗം ക്ഷേത്രങ്ങളും ദളിതരെ ക്ഷേത്രത്തില്‍ പ്രവേശിക്കാന്‍ അനുവദിച്ചു. പക്ഷെ ചില ക്ഷേത്രങ്ങള്‍ ദളിതര്‍ക്ക് പിന്നെയും അപ്രാപ്യമായിരുന്നു. അതു പോലെയുള്ള ഒരു ക്ഷേത്രമാണ്, 100 വര്‍ഷത്തിനു മേല്‍ പഴക്കമുള്ള, തമിഴ് നാട്ടിലെ നാഗപട്ടണത്തിനടുത്തുള്ള ചെട്ടിപുലത്തെ കാമാച്ചി അമ്മന്‍ ക്ഷേത്രം. അവിടത്തെ ദളിതരെ ഈ ക്ഷേത്രത്തില്‍ പ്രവേശിപ്പിക്കാന്‍ ഇത്ര നാളും ഉയര്‍ന്ന ജാതിക്കാര്‍ തയ്യാറായിരുന്നില്ല.
അടുത്തകാലത്ത് ക്ഷേത്രത്തില്‍ പ്രവേശിക്കാന്‍ ദളിതര്‍ നടത്തിയ ശ്രമങ്ങള്‍ ക്ഷേത്രാധികാരികള്‍ പരജയപ്പെടുത്തി..  സെപ്റ്റംബര്‍ 30ന്, ദളിതര്‍ ക്ഷേത്രത്തില്‍ പ്രവേശിക്കാതിരിക്കാനായി ഉയര്‍ന്ന ജാതിക്കാര്‍ ക്ഷേത്രം പൂട്ടിയിട്ടു. പൂട്ടു പൊളിക്കാന്‍ ശ്രമിച്ചവരെ പോലീസ് അറസ്റ്റ് ചെയ്തു.
ഒക്ടോബര്‍ 14ന്, വീണ്ടും ദളിതര്‍ മറ്റൊരു ശ്രമം നടത്തി. അത് ഉയര്‍ന്ന ജാതിക്കാര്‍ നടത്തിയ കല്ലേറിലും പിന്നീട് പോലീസ് ലാത്തി ചര്‍ജ്ജിലും കലാശിച്ചു. ദളിതരുടെ അവകാശങ്ങള്‍ക്കു വേണ്ടി നിലകൊള്ളുകയും അവര്‍ക്ക് പൂര്‍ണ്ണ പിന്തുണ പ്രഖ്യാപിക്കുകയും ചെയ്ത സി പി എം, ഒക്ടോബര്‍ 30നകം ഒരു തീരുമാനമുണ്ടായില്ലെങ്കില്‍ വലിയ പ്രക്ഷോഭം നടത്തുമെന്നും ബലമായി നവംബര്‍ 2 ന്, ക്ഷേത്രത്തില്‍ പ്രവേശിക്കുമെന്ന് പ്രഖ്യാപിക്കുകയും ചെയ്തിരുന്നു. അതിന്റെ വെളിച്ചത്തില്‍ ഒക്ടോബര്‍ 26ന്, ബന്ധപ്പെട്ടവരെല്ലാം കൂടി ആലോചിച്ച് ഒരു തിരുമാനത്തിലെത്തുകയും 27ന്, ക്ഷേത്രത്തില്‍ ദളിതരെ പ്രവേശിപ്പിക്കാന്‍ തീരുമാനിക്കുകയും ചെയ്തു.  ക്ഷേത്രത്തിലെത്തിയ ദളിതരെ മറ്റു വിശ്വാസികള്‍ സ്വീകരിച്ചു.
പോലീസും മറ്റധികാരികളും ദളിതര്‍ക്ക്  വേണ്ട എല്ലാ സഹായങ്ങളും നല്‍കി. കുറെ ദിവസത്തേക്ക് അവിടെ പോലീസുകാരുടെ സാന്നിദ്ധ്യമുണ്ടായിരിക്കുകയും ചെയ്യും.
100 വര്‍ഷങ്ങളോളം നിഷേധിക്കപ്പെട്ട ഒരവകാശം ദളിതര്‍ നേടിയെടുത്തു. ഇനിയും ഇന്‍ഡ്യയില്‍ ചിലയിടങ്ങളില്‍ ദളിതര്‍ക്ക് ക്ഷേത്രപ്രവേശനം അനുവദിക്കുന്നില്ല. അവിടെയും അവര്‍ അവകാശങ്ങള്‍ നേടിയെടുക്കും. സാമൂഹ്യ നീതിയില്‍ വിശ്വസിക്കുന്നവര്‍ അവര്‍ക്ക് പിന്തുണ കൊടുക്കുകയും വേണം.
Posted by kaalidaasan at 21:19 15 comments: Links to this post
Email ThisBlogThis!Share to TwitterShare to FacebookShare to Pinterest
Labels: ക്ഷേത്രപ്രവേശനം., ദളിതര്‍, പ്രതികരണം, സാമൂഹികം
Sunday, 13 September 2009
റോഡപകടങ്ങളുടെ സ്വന്തം നാട് !!!!.
കഴിഞ്ഞ രണ്ടു ദിവസമായി മലയാള പത്രങ്ങളില്‍ വന്ന ചില വാര്‍ത്തകളാണു ചുവടെ.
സാക്ഷര കേരളത്തിനെന്തു പറ്റി? റോഡ് സുരക്ഷ ഇത്ര നിസാരമായി തള്ളിക്കളയുന്ന ഒരു ജനത വേറെയുണ്ടെന്നു തോന്നുന്നില്ല.
അധികാരികള്‍ ശ്രദ്ധിക്കുന്നില്ലെങ്കില്‍ ജനങ്ങള്‍ തന്നെ ശ്രദ്ധിക്കേണ്ടിയിരിക്കുന്നു. ഒരു പക്ഷെ നിയമം കയ്യിലെടുത്തു തന്നെ. പോലീസ് സ്റ്റേഷന്‍ കയ്യേറി പ്രതികളെ മോചിപ്പിക്കുന്ന നാട്ടില്‍ , അശ്രദ്ധമായി വാഹനമോടിച്ച് കൊലപാതകം നടത്തുന്നവരെ കൈ കാര്യം ചെയ്യാന്‍ ആരുമില്ലേ?
Posted by kaalidaasan at 23:52 7 comments: Links to this post
Email ThisBlogThis!Share to TwitterShare to FacebookShare to Pinterest
Wednesday, 9 September 2009
നരേന്ദ്ര മോദി അറിയപ്പെടുന്നത് ലോക ഹിന്ദുത്വയുടെ രക്ഷകനായിട്ടാണ്. അടുത്ത ഇന്‍ഡ്യന്‍ പ്രധാനമന്ത്രി എന്ന നിലയിലാണ്, സംഘപരിവാര്‍ അദ്ദേഹത്തെ ഉയര്‍ത്തിക്കാട്ടുന്നതും. പക്ഷെ ലോകത്തിലെ ഏറ്റവും വലിയ ജനാധിപത്യ രാഷ്ട്രത്തെ നയിക്കാന്‍ ഈ മത തീവ്രവാദിക്ക് യോഗ്യതയുണ്ടോ? ഇല്ലെന്നാണ്, ദിവസം ചെല്ലുന്തോറും തെളിഞ്ഞു വരുന്നത്.  തീവ്രവാദ സംശയ രോഗം കലശലായി ബാധിച്ച ഇദ്ദേഹം, തീവ്രവാദികളെന്നു സംശയിച്ച്, അല്ലെങ്കില്‍ മുദ്ര കുത്തി 24 പേരെയാണ്,  കാലപുരിക്കയച്ചതായി അരോപണമുള്ളത്. അതില്‍ രണ്ടെണ്ണം അന്വേഷിച്ച ഉദ്യോഗസ്ഥര്‍ വ്യാജ എറ്റുമുട്ടലുകളായി തിരിച്ചറിഞ്ഞു കഴിഞ്ഞു. 2002 ലെ ഗുജറാത്ത് കലാപത്തിനു ശേഷം 400 ല്‍ അധികം ആളുകളാണു ഗുജറാത്തില്‍ അപ്രത്യക്ഷരായിട്ടുള്ളത്.
2005 നവംബര്‍ 26 ന്, സൊഹ്രാബുദീന്‍ ഷൈഖ് എന്ന വ്യക്തിയ അഹമ്മദാബാദില്‍ വച്ച് ഒരു ഏറ്റുമുട്ടലില്‍ ഗുജറാത്ത് പോലീസ് വധിച്ചു. പിന്നാലെ അദ്ദേഹത്തിന്റെ ഭാര്യ കൌസെര്‍ബിയും സുഹൃത്ത് തുള്‍സീറാം പ്രജാപതിയും വധിക്കപ്പെട്ടു. അതിന്റെ നാള്‍ വഴി ഇങ്ങനെ.  കര്‍ണാടകയിലെ ബല്‍ഗാമില്‍ വച്ച്, ഒരു രാത്രിയില്‍ ഒരു ടൂറിസ്റ്റ് ബസില്‍ നിന്നാണ്, സൊഹ്രബുദ്ദീനെയും കൌസെര്‍ബിയേയും തുള്‍സീറാമിനെയും ജീപ്പില്‍ വന്ന ഗുജറാത്ത് പോലീസ് ഉദ്യോഗസ്ഥര്‍ അറസ്റ്റ് ചെയ്തത്. മൂന്നു ദിവസം കഴിഞ്ഞപ്പോള്‍ സൊഹ്രാബുദ്ദിന്‍ ഒരു ഏറ്റുമുട്ടലില്‍ അഹമ്മദാബാദില്‍ വച്ച് കൊല്ലപ്പെട്ടു. അതിനു ശേഷം കൌസെര്‍ബി അപ്രത്യക്ഷയായി. ഒരു വര്‍ഷത്തിനു ശേഷം തുള്‍സീറാമും മറ്റൊരു ഏറ്റുമുട്ടലില്‍ കൊല്ലപ്പെട്ടു.
ഗുജറാത്തിലെ ഭീകര വിരുദ്ധ സേനയുടെ തലവന്‍, ഡി ജി വിന്‍സാര അന്ന് വിജയശ്രീലളിതനായി പറഞ്ഞു, ദേശഭക്തരായ പോലീസുകാരുടെ ശ്രമ ഫലമായി, ലഷ്കര്‍ എ തോയിബയും ഐ എസ് ഐ യുമായി ബന്ധങ്ങളുള്ള, ഒരു ഭീകരനെ വധിച്ചു. നരേന്ദ്ര മോദി സംഘപരിവാര്‍ വേദികളില്‍ ഒരു വീര ദേശഭക്തനായി വഴ്ത്തപ്പെട്ടു.
പക്ഷെ ഈ നാടകം അവിടെ അവസാനിച്ചില്ല. ഭീകരന്‍മാര്‍ക്ക് ബന്ധുകളുണ്ടായിരുന്നു. സൊഹ്രാബുദ്ദിന്റെ സഹോദരന്‍ കൌസെര്‍ബിയെ കണ്ടെത്താന്‍ സഹായിക്കണമെന്ന് അപേക്ഷിച്ചു കൊണ്ട് സുപ്രീം കോടതിയിലെത്തി. സുപ്രീം കോടതി ആവശ്യപ്രകാരം ഗുജറാത്ത് പോലീസിലെ സി ഐ ഡി വിഭാഗം ഗീതാ ജോഹ്രി എന്ന ഉദ്യോഗസ്ഥയുടെ നേതൃത്വത്തില്‍ അന്വേഷിച്ചപ്പോള്‍, അതൊരു വ്യാജ ഏറ്റുമുട്ടലായിരുന്നു എന്നു കണ്ടെത്തി. മോദിക്കോ കിങ്കരന്‍മാര്‍ക്കോ ഇടപെടാന്‍ പറ്റാത്ത വിധത്തിലായിരുന്നു, കോടതി ആ അന്വേഷണം നിയന്ത്രിച്ചിരുന്നത്. ജോഹ്രിയെ അന്വേഷണ ചുമതലയില്‍ നിന്നും മോദി മാറ്റിയെങ്കിലും, സത്യം പിന്നെയും മൂടി വക്കാന്‍ മോദിക്കായില്ല. ജോഹ്രിക്കു ശേഷം വന്ന രജനീഷ് റായി ദാരുണ കൊലപാതകങ്ങളുടെയും, വെള്ള പൂശുന്ന അന്വേഷണങ്ങളുടെയും, ഉത്തരവാദിത്ത രാഹിത്യത്തിന്റെയും ഞെട്ടിക്കുന്ന സത്യങ്ങള്‍ കണ്ടെടുത്തു. അവസാനം ഗത്യന്തരമില്ലാതെ സൊഹ്രാബുദ്ദിന്റെ മരണം കരുതിക്കൂട്ടി നടത്തിയ കൊലപാതകമായിരുന്നു എന്ന് ഗുജറാത്ത് സര്‍ക്കാരിനു സമ്മതിക്കേണ്ടി വന്നു. തുടര്‍ന്ന് ഡി ജി വന്‍സാര, രാജ് കുമാര്‍ പാണ്ഢ്യന്‍, ദിനേശ് കുമാര്‍ എന്നീ മൂന്നു പോലീസുദ്യോഗസ്ഥര്‍ അറസ്റ്റിലായി. പിന്നാലെ, കൌസര്‍ബിയും ഇതു പോലെ വധിക്കപ്പെടുകയാണുണ്ടായതെന്നും സമ്മതിച്ചു.
നരേന്ദ്ര മോദിയെ വധിക്കാന്‍ വന്ന ഭീകരന്‍ എന്ന മുദ്രയാണ്, ഗുജറാത്ത് സര്‍ക്കാര്‍ അദ്ദേഹത്തിനു ചാര്‍ത്തിക്കൊടുത്തത്. അന്നുമുതല്‍ ഗുജറാത്ത് സര്‍ക്കാരും പോലീസും ഇതേ വാദത്തില്‍ ഉറച്ചു നിന്നു. കഴിഞ്ഞ ഗുജറാത്ത് അസംബ്ളി തെരഞ്ഞെടുപ്പുകാലത്ത് മോദിയുടെ ഇഷ്ട വിഭവമായ വികസനം ജനങ്ങളില്‍ സംശയം ഉണ്ടാക്കി. അപ്പോഴാണു മോദി പ്രചാരണത്തിന്റെ മുഖ്യ വിഷയം ​ഈ ഭീകര നിഗ്രഹത്തിലേക്ക് മാറ്റിയത്. അന്ന് സോണിയ ഗാന്ധി ഈ വധവുമായി ബന്ധപ്പെടുത്തി അദ്ദേഹത്തെ മരണത്തിന്റെ വ്യാപാരി എന്നാണു വിശേഷിപ്പിച്ചത്. അന്നു മോദി പറഞ്ഞത് ഇതാണ്.
കോണ്‍ഗ്രസ് പറയുന്നു, സൊഹ്രാബുദിന്‍ വധിക്കപ്പെട്ടത് മോദിയുടെ നിര്‍ദ്ദേശപ്രകരമാണെന്ന്. ഞാന്‍ കോണ്‍ഗ്രസിനെ വെല്ലു വിളിക്കുന്നു, നിങ്ങള്‍ക്ക് കേന്ദ്രത്തില്‍ ഒരു സര്‍ക്കാരുണ്ടെങ്കില്‍, നിങ്ങള്‍ക്ക് ചുണയുണ്ടെങ്കില്‍ എന്നെ വന്ന് തൂക്കിക്കൊല്ലുക. സൊഹ്രാബുദിന്‍ എ കെ 47 തോക്കു കൊണ്ട് നമ്മുടെ മണ്ണില്‍ പോലീസിനെ ആക്രമിച്ചതാണ്. അപ്പോള്‍ ഗുജറാത്ത് പോലീസ് എന്തു ചെയ്യും?അനധികൃത ആയുധങ്ങളും വെടിക്കോപ്പുകളും കൊണ്ടു നടക്കുന്ന ഒരാളെ എന്തു ചെയ്യണമെന്ന് കോണ്‍ഗ്രസ് ജനങ്ങളോട് വിശദീകരിക്കണം.
മോദി അന്നു ജനങ്ങളോട് ചോദിച്ചു, സൊഹ്രാബുദ്ദിനെ എന്തു ചെയ്യണം ? അപ്പോള്‍ ജനങ്ങള്‍ ആര്‍ത്തു വിളിച്ചു. അവനെ കൊല്ലുക, അവനെ കൊല്ലുക. അപ്പോള്‍ മോദി പ്രതിവചിച്ചു. അതാണ്. ഇത് ചെയ്യാന്‍ ഞാന്‍ സോണിയ ഗാന്ധിയുടെ അനുവാദം വാങ്ങണോ? ഞാന്‍ എന്തെങ്കിലും തെറ്റു ചെയ്തിട്ടുണ്ടെങ്കില്‍ എന്നെ തൂക്കി കൊല്ലുക.
പ്രധാനമന്ത്രി മന്‍ മോഹന്‍ സിംഗ് ആ ദിവസങ്ങളില്‍ മറ്റൊരു റാലിയില്‍ പറഞ്ഞു. മോദിയെ പിന്തുണക്കുന്ന കാലത്തോളം ഗുജറാത്തികള്‍ സുരക്ഷിതരാണ്. നിങ്ങള്‍ മോദിക്കെതിരെ ആയാല്‍ ദൈവത്തിനു മാത്രമേ നിങ്ങളെ രക്ഷിക്കാനാകൂ.
പ്രശസ്ത പത്രപ്രവര്‍ത്തകന്‍, ബി ജി വര്‍ഗീസ് നല്‍കിയ പൊതു താല്‍പ്പര്യ ഹര്‍ജിയില്‍ സമാനമായ 21 വ്യാജ ഏറ്റുമുട്ടലുകളെപ്പറ്റി അന്വേഷിക്കണം എന്ന് സുപ്രീം കോടതിയോട് അപേക്ഷിച്ചിട്ടുണ്ട്.
2009 ഏപ്രിലില്‍ സുപ്രീം കോടതി ഗുജറാത്ത് കലാപത്തില്‍ മോദിക്കും മറ്റ് 50 പേര്‍ക്കുമുള്ള പങ്ക് അന്വേഷിക്കാന്‍ പ്രത്യേക നവേഷണ സംഘത്തോടവശ്യപ്പെട്ടു.
മലയാളിയായ പ്രണേഷ്കുമാര്‍ ഉള്‍പ്പടെ നാലു പേരെ ഗുജറാത്ത് പോലീസ് വെടിവച്ചു കൊന്നതുമൊരു വ്യാജ ഏറ്റുമുട്ടലില്‍ ആയിരുന്നു എന്നാണ്, മെട്രോപ്പോളീറ്റന്‍ മജിസ്‌ട്രേട്ട്‌ എസ്‌.പി. തമാംഗ് അടുത്തിടെ നല്കിയ ഒരു ജുഡിഷ്യല്‍ അന്വേഷണ റിപ്പോര്‍ട്ട്. ഗുജറാത്ത് ഹൈക്കോടതിയുടെ നിര്‍ദേശപ്രകാരം കഴിഞ്ഞ ഓഗസ്റ് 13-നാണ് തമാംഗ് കമ്മിറ്റി സംഭവത്തില്‍ അന്വേഷണമാരംഭിച്ചത്. മോഡിസര്‍ക്കാരിനെ പ്രതിക്കൂട്ടിലാക്കി 240 പേജുള്ള റിപ്പോര്‍ട്ടാണ് കമ്മിറ്റി സമര്‍പ്പിച്ചിട്ടുള്ളത്.
ഗുജറാത്ത് മുഖ്യമന്ത്രി നരേന്ദ്ര മോഡിയെ വധിക്കാനെത്തിയ ലഷ്കര്‍ തീവ്രവാദി സംഘമെന്ന് ആരോപിച്ചാണ് അഹമ്മദാബാദ് വിമാനത്താവളത്തിനു സമീപം 2004 ജൂണ്‍ 15-നു പുലര്‍ച്ചെ നാലിന് അഹമ്മദാബാദ് ക്രൈം ബ്രാഞ്ച് പോലീസ്; ഇസ്രത്ത്‌ ജഹാന്‍, ജാവേദ്‌ ഗുലാം ഷൈഖ് എന്ന പ്രാണേഷ്‌കുമാര്‍ പിള്ള, രാജ്‌കുമാര്‍ അക്‌ബര്‍ അലി റാണ, ജിസാന്‍ ജോഹര്‍ അബ്ദുള്‍ ഗനി എന്നിവരെ,  വെടിവച്ച് കൊലപ്പെടുത്തുന്നത്. മുഖ്യമന്ത്രിയെ വധിക്കാനെത്തിയ നാലുപേരേയും ഏറ്റുമുട്ടലിലൂടെ കൊലപ്പെടുത്തിയെന്നാണ് പിന്നീട് പോലീസും സര്‍ക്കാരും പറഞ്ഞുപരത്തിയത്.
എന്നാല്‍, ഇവരെ പോലീസ് സ്വാര്‍ത്ഥലാഭത്തിനായി ആസൂത്രിതമായും ക്രൂരമായും വധിക്കുകയായിരുന്നുവെന്നാണ് എസ്.പി തമാംഗ് കമ്മിറ്റി കണ്ടെത്തിയിരിക്കുന്നത്. നാലുപേര്‍ക്കും ലഷ്കറുമായി ബന്ധമില്ലെന്നും അഹമ്മദാബാദ് മെട്രോപ്പൊലിറ്റന്‍ മജിസ്ട്രേട്ട് കോടതിയില്‍ സമര്‍പ്പിച്ച 240 പേജുള്ള റിപ്പോര്‍ട്ടില്‍ ചൂണ്ടിക്കാട്ടിയിട്ടുണ്ട്. നാലുപേരേയും മുംബൈയില്‍നിന്നു തട്ടിക്കൊണ്ടുവന്നശേഷം അഹമ്മദാബാദിലെത്തിച്ചാണ് കൊലപ്പെടുത്തിയതെന്നും നാലുപേരേയും തോക്കിനു തൊട്ടടുത്ത് നിര്‍ത്തിയാണ് വെടിവച്ചതെന്നും റിപ്പോര്‍ട്ടിലുണ്ട്. ഏറ്റുമുട്ടലുണ്ടായിട്ടില്ലെന്നും റിപ്പോര്‍ട്ട് ചൂണ്ടിക്കാട്ടുന്നു.
അന്നത്തെ സിറ്റി പൊലീസ് കമ്മിഷണര്‍ കെ. ആര്‍. കൌശിക്, ക്രൈംബ്രാഞ്ച് ജെ.സി.പി. പി.പി. പാണ്ഡെ, സസ്പെന്‍ഷനിലായ ഡി. ഐ. ജി ഡി.ജി. വന്‍സാര, എ.സി.പിമാരായ ജി. എല്‍. സിംഗാള്‍, എല്‍.കെ. അമീന്‍ എന്നിവരാണ് വ്യാജ ഏറ്റുമുട്ടല്‍ സൃഷ്ടിച്ചത്.വ്യാജ ഏറ്റുമുട്ടലില്‍ കൊല്ലപ്പെട്ടവര്‍ തീവ്രവാദികളാണെന്ന് പ്രഖ്യാപിച്ച് അന്വേഷണം അവസാനിപ്പിക്കുകയാണ് ഗുജറാത്ത് പൊലീസ് ചെയ്തത്.
മലയാളിയായ പ്രാണേഷിന്റെ പിതാവ് എം. ആര്‍. ഗോപിനാഥപിള്ള നല്‍കിയ ഹര്‍ജിയില്‍ അഡി. ഡി.ജി.പി തലത്തിലുള്ള മൂന്നംഗത്തെ അന്വേഷണം നടത്താന്‍ ഗുജറാത്ത് ഹൈക്കോടതി നിയോഗിച്ചിട്ടുണ്ട്. ഇതിന്റെ റിപ്പോര്‍ട്ട് മൂന്ന് മാസത്തിനകം സമര്‍പ്പിക്കപ്പെടും.
റിട്ട. ഡി.ജി.പി. കൗശിക്കുള്‍പ്പെടെ 41 പോലീസുകാരാണ്‌ വ്യാജ ഏറ്റുമുട്ടല്‍ നടത്തിയതെന്ന്‌ തമാംഗിന്റെ  റിപ്പോര്‍ട്ടില്‍ പറയുന്നു. ഏറ്റുമുട്ടലിന്‌ നേതൃത്വം നല്‌കിയെന്നു പറയുന്ന ഡി.ഐ.ജി. ഡി.ജി. വന്‍സാര സൊഹ്‌റാബുദ്ദീന്‍ ഷൈഖിനെ വ്യാജ ഏറ്റുമുട്ടലില്‍ കൊന്നതിന്റെ പേരില്‍ ജുഡീഷ്യല്‍ കസ്റ്റഡിയിലാണ്‌.
2000 വര്‍ ഷം മുമ്പ് സോഹ്രാബുദ്ദിന്‍ വധത്തിനു സമാനമായ ഒരു രംഗം അരങ്ങേറി ജെറുസലേമില്‍ . അന്നും മോദിമാരുണ്ടായിരുനു. അവര്‍ ജനകൂട്ടത്തോട് ചോദിച്ചു. ഇവനെ എന്തു ചെയ്യണം . അന്നും ജനക്കൂട്ടം പറഞ്ഞു അവനെ കൊല്ലുക, അവനെ കൊല്ലുക.
എല്ലാ പ്രതീക്ഷകളും അവസാനിച്ചിട്ടില്ല എന്നു നമ്മെ ഓര്‍മ്മിപ്പിക്കുന്നത് പരമോന്നത നീതി പീഠം പോലുള്ള സ്ഥാപങ്ങളാണ്. അധര്‍മ്മം എന്നത്തേക്കും വിജയിക്കില്ല. മൂടി വയ്ക്കാന്‍ ശ്രമിച്ചാലും അത് പുറത്തറിയും. ഹിന്ദുത്വയുടെ സ്വര്‍ണ്ണ പാത്രം കൊണ്ട് മൂടി വച്ചാലും അസത്യം ഇതു പോലെ അനാവരണം ചെയ്യപ്പെടും. അതാണു ജീവിതം .
Posted by kaalidaasan at 16:34 41 comments: Links to this post
Email ThisBlogThis!Share to TwitterShare to FacebookShare to Pinterest
Tuesday, 1 September 2009
ഓണം എന്ന ആഘോഷത്തിനു രണ്ടു തലമുണ്ട്. ഒന്ന് സമൃദ്ധിയുടെ ഓര്‍മ്മയും മറ്റൊന്ന്, ഹൈന്ദവ ആചാരവും. ഓണം മറ്റു പല ആചരങ്ങളും പോലെ ദ്രാവിഡരുടെ, അസുരന്‍മാരുടെ ആഘോഷമായിരുന്നു. ഇതിന്റെ ആരംഭം സമൃദ്ധിയുടെ അഘോഷമായിട്ടാണ്. അത് സനാതന മതത്തിന്റെ ഭഗമായിരുന്നില്ല. സനാതന മതം കേരളത്തില്‍ എതുന്നതിനും മുമ്പുള്ള കാലത്താണീ ആഘോഷം ഉണ്ടായത്. സനാതന മതം മുഖ്യമതമായി തീര്‍ന്നപ്പോള്‍ ഈ അഘോഷവും അതിന്റെ ഭാഗമായി. അതിനെ സാധൂകരിക്കാന്‍, ഹിന്ദു പുരാണത്തിലെ ഒരു കഥ ഇതുമായി ബന്ധിപ്പിച്ചു.
ഇതിലെ മതവുമായി ബന്ധപ്പെട്ടത് വെറും കെട്ടുകഥ മാത്രമായിട്ടേ ഞാന്‍ കരുതുന്നുള്ളു. വാമനന്‍ എന്ന ദൈവം, സല്‍ഭരണം നടത്തിയ ഒരു ചക്രവര്‍ത്തിയെ വധിക്കും എന്നു ഞാന്‍ കരുതുന്നില്ല. ഒരു പക്ഷെ വാമനന്‍ അധിനിവേശം നടത്തിയ സനാതന യോദ്ധാവായിരിക്കാം. ഈ വാമന കഥ മറ്റൊരു പുരാണ കഥയുമായി പൊരുത്തപ്പെടുന്നും ഇല്ല.
പരശുരാമന്‍ എന്ന ദൈവം മഴു എറിഞ്ഞു കടലില്‍ നിന്നുമുയര്‍ത്തി ക്കൊണ്ടു വന്നതാണു കേരളം എന്ന കഥ ഇതിനു നേരെ വിപരീതമാണ്. ദൈവം ​സൃഷ്ടിച്ച ഭൂമി അസുരന്‍മാരെ ഭരിക്കാന്‍ ഏല്‍പ്പിക്കുമെന്നത് യുക്തിക്കു നിരക്കുന്നതല്ല.
വാമനന്‍ ഒരു പക്ഷെ ഒരു സനാതന യോദ്ധാവായിരുന്നിരിക്കാം. അദ്ദേഹം മഹബലി എന്ന കേരള ചക്രവര്‍ത്തിയെ അധികാര ഭൃഷ്ടനാക്കിയിരിക്കാം. ആ സംഭവത്തെ പ്രതീകാത്മകമായി അവതരിപ്പിച്ച കഥയാണ്, വാമനാവതരം. അത് ഭൌതികമായ അധികാരം നേടിയ കഥ.
പരശുരാമന്‍ മഴു എറിഞ്ഞത് ആത്മീയമായി സനാതന മതം കേരളത്തില്‍ അധീശത്വം നേടിയതിനെ പ്രതീകാത്മകമായി സൂചിപ്പിക്കുന്നു.
അതിലപ്പുറം ഈ അഘോഷത്തിനു മതവുമായി ഒരു ബന്ധവുമില്ലെന്നാണു ഞാന്‍ കരുതുന്നത്.
ഓണം എന്ന ഐതീഹ്യവും ഓണം എന്ന ആചരവും വെവ്വേറെ കണാനാണ്, എനിക്ക് താല്‍പ്പര്യം.
ലോകത്തെ മിക്ക ജനതതികളും നഷ്ടസ്വര്‍ഗ്ഗങ്ങളെയോ, നഷ്ട സ്വപ്നങ്ങളെയോ ഒരുതരം ഗൃഹാതുരയോടെ ആഘോഷിക്കാറുണ്ട്. ഓണം അത്തരത്തിലുള്ള ഒന്നായിട്ടാണു ഞാന്‍ കാണുന്നത്. മാവേലി നാടു വാണ കാലം ഒരു പക്ഷെ വെറും ഒരു സ്വപ്നമായിരിക്കാം. കാരണം ഐതീഹ്യങ്ങളുടെ സത്യാവസ്ഥ അന്വേഷിക്കുന്നതില്‍ അര്‍ത്ഥമില്ല. നല്ല ഒരു കാലത്തിന്റെ ഓര്‍മ്മയോ, അതേക്കുറിച്ചുള്ള ഒരു സ്വപ്നമോ അയിരിക്കാം ഈ ആഘോഷത്തിനു പിന്നില്‍.
ദ്രാവിഡരുടെ ഒരു ആഘോഷം സ്വന്തമാക്കാനായി, ഹിന്ദു മതക്കാര്‍ അതില്‍ അവതാരത്തിന്റെ ഒരു കല്‍പ്പന ചേര്‍ത്തു. അടിച്ചമര്‍ത്തിയ ദ്രാവിഡരെ അഘോഷങ്ങളുടെ ചുമതലയില്‍ നിന്നും മാറ്റി, അവരെ തമ്പ്രാക്കള്‍ക്ക് കാഴ്ചകളുമായി വരുന്ന സേവകരാക്കി മാറ്റി.
ഇതിലെ പരിണാമ ഗുപ്തി എന്താണെന്നു വച്ചാല്‍, കേരളത്തിനുള്ളില്‍ ഈ അഘോഷത്തിന്റെ സ്പിരിറ്റ് കുറഞ്ഞു വരുന്നു എന്നതാണ്. അവതാരമൂര്‍ത്തിയെ പൂജിച്ചു നടത്തുന്ന ഓണാഘോഷം ചുരുങ്ങിയ സ്ഥലങ്ങളിലേ ഉള്ളു. പൊതു ചടങ്ങുകളില്‍ വാമന മൂര്‍ത്തി  ആരാധിക്കപ്പെടുന്നില്ല.
കേരളത്തിനു പുറത്താണിപ്പോള്‍ ഓണാഘോഷം ഗംഭീരമായി നടത്തപ്പെടുന്നത്. വിദേശ രാജ്യങ്ങളില്‍ എല്ലാ ജാതികളും മതസ്ഥരും കേരളത്തിന്റെ ദേശിയ ഉത്സവം എന്ന നിലയില്‍ മാത്രമേ ഇതിനെ കാണുന്നും അഘോഷിക്കുന്നുമുള്ളു. വാമന മൂര്‍ത്തിയൊന്നും അവരുടെ പൂക്കളങ്ങളില്‍ ഒട്ടും സ്വീകാര്യനല്ല. കേരളത്തിലുമതു പോലെ ഒരു കാലം വരുമെന്ന് നമുക്ക് പ്രതീക്ഷിക്കാം.
Posted by kaalidaasan at 14:45 6 comments: Links to this post
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും